Na temelju članka 17., stavka 1. Zakona o sustavu civilne zaštite („Narodne Novine“ broj 82/15, 118/18, 31/20, 20/21), članka 48. i članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne Novine“ broj 66/21) i članka 30. Statuta Općine Kloštar Podravski («Službeni glasnik Koprivničko-križevačke županije» broj 4/21), Općinsko vijeće Općine Kloštar Podravski na 5. sjednici održanoj 6. prosinca 2021. donijelo je

**ANALIZU STANJA**

**sustava civilne zaštite na području Općine Kloštar Podravski za 2021. godinu**

# 1. UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Kloštar Podravski obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne Novine“ broj 82/15, 118/18, 31/20, 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite Općine Kloštar Podravski za razdoblje od 2020. do 2023.god., te Plana razvoja sustava civilne zaštite Općine Kloštar Podravski za 2021. s trogodišnjim financijskim učincima usvojeni su sljedeći dokumenti:

* Odluka o određivanju pravnih osoba od interesa za sustav civilne zaštite Općine Kloštar Podravski (KLASA: 810-01/21-01/02, URBROJ: 2137/16-21-01, od 24.03.2021.god.).,
* Odluka o osnivanju Stožera civilne zaštite Općine Kloštar Podravski i imenovanju načelnika, zamjenika načelnika i članova (KLASA: 810-01/21-01/04, URBROJ: 2137/16-21-03, od 09.06.2021.god.).

Na području Općine Kloštar Podravski mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite Općine,
* Postrojba civilne zaštite opće namjene
* Operativne snage vatrogastva – DVD Kloštar Podravski, DVD Kozarevac, DVD Prugovac,
* Gradsko društvo Crvenog križa Đurđevac,
* Hrvatska gorska služba spašavanja – Stanica Koprivnica,
* Povjerenici civilne zaštite i njihovi zamjenici,
* Koordinatori na lokaciji,
* Pravne osobe od interesa za sustav civilne zaštite Općine Kloštar Podravski (Komunalno KP d.o.o. Kloštar Podravski).

# 2. VAŽNIJE SASTAVNICE SUSTAVA CIVILNE ZAŠTITE I NJIHOVO STANJE

* **Procjena rizika od velikih nesreća Općine Kloštar Podravski**

Procjena rizika od velikih nesreća za Općinu Kloštar Podravski usvojena je Odlukom Vijeća Općine Kloštar Podravski o donošenju Procjene rizika od velikih nesreća za Općinu Kloštar Podravski (KLASA: 810-01/18-01/01, URBROJ: 2137/16-8-1, od 22. listopada 2018.god.).

Procjenu rizika od velikih nesreća izradila je Radna skupina za izradu Procjene rizika od velikih nesreća za Općinu Kloštar Podravski, imenovana člankom 5. Odluke o izradi Procjene rizika od velikih nesreća za Općinu Kloštar Podravski, (KLASA: 810-01/18-01/01, URBROJ: 2137/16-18-01, od 07. svibnja 2018.god.).

Procjena rizika od velikih nesreća izrađena je sukladno Smjernicama za izradu procjene rizika od velikih nesreća na području Koprivničko - križevačke županije, 2017.god.

Procjena rizika od velikih nesreća za Općinu Kloštar Podravski ažurirana je Odlukom o izmjenama i dopunama Procjene rizika od velikih nesreća Općine Kloštar Podravski (KLASA: 810-01/20-01/04, URBROJ: 2137/16-20-01, od 16. ožujka 2020.god).

Sukladno članku 8. Pravilnika o smjernicama za izradu Procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (“Narodne Novine” broj 65/16), Općina je u obavezi izrade nove verzije Procjene rizika od velikih nesreća.

Procjena rizika od velikih nesreća temelj je izrade Plana djelovanja civilne zaštite.

## 2.1. PLANSKI DOKUMENTI

* **Plan djelovanja civilne zaštite Općine Kloštar Podravski**

Na temelju odredbe članka 17. stavka 3. Zakona o sustavu civilne zaštite („Narodne Novine“ broj 82/15, 118/18, 31/20, 20/21), općinski načelnik Općine Kloštar Podravski donosi Odluku o donošenju Plana djelovanja civilne zaštite Općine Kloštar Podravski.

Općina Kloštar Podravski izraditi će novi Plan djelovanja civilne zaštite Općine Kloštar Podravski sukladno članku 59., stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).

## 2.2. EVIDENCIJA OPERATIVNIH SNAGA SUSTAVA CIVILNE ZAŠTITE

* **Vođenje evidencije pripadnika operativnih snaga sustava civilne zaštite**

Sukladno Pravilniku o vođenju evidencija pripadnika operativnih snaga sustava civilne zaštite („Narodne Novine” broj 75/16) ustrojena je evidencija vlastitih pripadnika za operativne snage sustava civilne zaštite Općine Kloštar Podravski za:

* Članove Stožera civilne zaštite
* Preipadnike postrojbe civilne zaštite opće namjene
* Povjerenike i zamjenike povjerenika civilne zaštite
* Pravne osobe od interesa za sustav civilne zaštite
* Koordinatore na lokaciji

Podaci o pripadnicima operativnih snaga kontinuirano se ažuriraju u planskim dokumentima.

# 3. OPERATIVNE SNAGE SUSTAVA CIVILNE ZAŠTITE NA PODRUČJU OPĆINE KLOŠTAR PODRAVSKI

## 3.1. STOŽER CIVILNE ZAŠTITE

Stožer civilne zaštite Općine Kloštar Podravski osnovan je Odlukom općinskog načelnika o osnivanju Stožera civilne zaštite Općine Kloštar Podravski i imenovanju načelnika, zamjenika načelnika i članova (KLASA: 810-01/21-01/04, URBROJ: 2137/16-21-03, od 09.06.2021.god.).

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama. Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite. Radom Stožera civilne zaštite Općine rukovodi načelnik Stožera, a kada se proglasi velika nesreća, rukovođenje preuzima načelnica Općine. Stožer civilne zaštite Općine upoznat je sa Zakonom o sustavu civilne zaštite te drugim zakonskim aktima, načinom djelovanja sustava civilne zaštite, načelima sustava civilne zaštite te sl. Većina članova Stožera civilne zaštite Općine osposobljena je za provođenja mjera i aktivnosti u sustavu civilne zaštite. Temeljem članka 6. st.2 Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16), u slučaju velike nesreće, Stožer civilne zaštite Općine može predložiti organiziranje volontera i način njihovog uključivanja u provođenje određenih mjera i aktivnosti u velikim nesrećama i katastrofama, u suradnji sa središnjim tijelom državne uprave nadležnim za organiziranje volontera. Način rada Stožera uređuje se Poslovnikom koji donosi općinski načelnik.

Kontakt podaci Stožera civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine.

Tablica 1: Prikaz podataka Stožera civilne zaštite

|  |  |
| --- | --- |
| **BROJ ČLANOVA** | **- 8** |
| **AKTIVNOSTI PROVEDENE U 2021.GOD.** | Pomoć oboljelima od virusa COVID 19, kupnja dezinfekcijskih sredstava |

## 3.2. POSTROJBA CIVILNE ZAŠTITE OPĆE NAMJENE

Na temelju članka 17. stavak 1. podstavka 4. Zakona o sustavu civilne zaštite („Narodne Novine“ broj 82/15, 118/18), a sukladno Procjeni rizika od velikih nesreća za Općinu Kloštar Podravski (KLASA: 810-01/18-01/01, URBROJ:2137/16-18-03, od 7. studenoga 2018. godine) Općinsko vijeće Općine Kloštar Podravski na 21. sjednici održanoj dana 16. srpnja 2019. godine, donosi Odluku o osnivanju postrojbi civilne zaštite opće namjene Općine Kloštar Podravski (KLASA: 810-01/19-01/03, URBROJ: 2137/16-19-01, od 16. srpnja 2019.god.).

Postrojba civilne zaštite opće namjene osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

Sukladno članku 6. Uredbe o sastavu i strukturi postrojbi civilne zaštite („Narodne Novine“ broj 27/17) postrojba civilne zaštite opće namjene Općine Kloštar Podravski sastoji se od :

* upravljačke skupine i
* operativne skupine.

Upravljačka skupina sastoji se od dva pripadnika, a svaka operativna skupina sastoji se od osam (8) pripadnika. Svaka operativna skupina ima svoga voditelja.

Evidenciju pripadnika postrojbi civilne zaštite opće namjene vodi Jedinstveni upravni odjel Općine Kloštar Podravski.

Općina Kloštar Podravski obavezna je Rješenjem rasporediti pripadnike u postrojbu civilne zaštite opće namjene.

Način rada postrojbe civilne zaštite opće namjene reguliran je operativnim postupovnikom kojeg donosi načelnik Stožera civilne zaštite.

## 3.3. OPERATIVNE SNAGE VATROGASTVA

Na području Općine nema profesionalne vatrogasne postrojbe, Općina ima ugovor s JVP Đurđevac o pružanju usluga na području Općine. Na području Općine djeluje Dobrovoljno vatrogasno društvo Kloštar Podravski, Dobrovoljno vatrogasno društvo Kozarevac i Dobrovoljno vatrogasno društvo Prugovac. Navedeni DVD-i čine Vatrogasnu zajednicu Općine Kloštar Podravski te operativno pokrivaju područje Općine.

Zadaće i ciljevi operativnih snaga vatrogastva Općine utvrđeni su Zakonom o vatrogastvu („Narodne Novine“ broj 106/99, 117/01, 36/02, 96/03, 139/04, 174/04, 38/09 i 80/10), Zakonom o zaštiti od požara („Narodne Novine“ broj 92/10), Statutom i Godišnjim programom rada.

Pregled aktivnosti provedenih u 2021.god.:

* provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,
* provođenje osposobljavanja i usavršavanja vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila,
* provođenje vježbi,
* obavješćivanje stanovništva o zabrani spaljivanja u ljetnim mjesecima putem letaka i javnih medija (suzbijanje požara otvorenog tipa),
* održavanje sastanaka Zapovjedništva,
* provođenje teorijske nastave i praktičnih vježbi prema vježbovniku s operativom,
* obilježavanje dana Sv. Florijana,
* obavljeni su redovni liječnički pregledi operativne postrojbe,
* čišćenje spremišta i garaža te održavanje opreme i vozila,
* rad na promociji vatrogasne službe i primanje mladih čalnova.

Tablica 2: Prikaz spremnosti operativnih snaga vatrogastva DVD-a Kloštar Podravski

|  |  |
| --- | --- |
| **POPIS POSTOJEĆE OPREME** | * FAP 1616 BD vozilo za gašenje požara sa 4300 l vode
* Mazda B – 2500 pick up vatrogasno vozilo s visokotlačnim modulom s vodom i pjenom 400 l vode
* Renault Master JD kombi vozilo za prijevoz ljudstva za 9 osoba
* Odijela za prilaz vatri Bristol – 8 kom
* Kaciga za strukturne požare – 12 kom
* Rukavice za strukturne požare (par) – 6 kom
* Čizme za strukturne požare (par) – 5 kom
* Kombinezon za šumske požare – 6 kom
* Naprtnjače za šumske i požare na otvorenom – 2 kom
* Električna sirena
* Agregatska pumpa benzinska
* Pumpa za vodu električna
* S9 aparati 9kg praha – 4 kom
* B tlačne cijevi – 12 kom
* C tlačne cijevi - 8 km
* D tlačne cijevi – 2 kom
* Mlaznice turbo jet kombinirane – 2 kom
* Mlaznice za puni i raspršeni mlaz – 4 kom
* Usisne cijevi promjera 110 mm – A – 6 kom
* Radio stanica – 2 kom
* Metlanica – 5 kom
* Ključ za hidrant – 2 kom
* Aparat za gašenje požara CO2 – 3 kom
 |
| **BROJ ČLANOVA** (zaposleni, operativni, volonteri) | * 15 operativnih vatrogasaca s liječničkim pregledom
 |

Tablica 3: Prikaz spremnosti operativnih snaga vatrogastva DVD-a Kozarevac

|  |  |
| --- | --- |
| **POPIS POSTOJEĆE OPREME** | * Creina traktorska cisterna s 3000 l vode
* Odijela za prilaz vatri Bristol – 10 kom
* Kaciga za strukturne požare – 10 kom
* Rukavice za strukturne požare (par) – 10 kom
* Čizme za strukturne požare (par) – 10 kom
* Kombinezon za šumske požare – 10 kom
* Radno odjijelo za šumske požare – 6 kom
* Kaciga za šumske požare – 6 kom
* Naprtnjače za šumske i požare na otvorenom – 5 kom
* Električna sirena
* Agregatska pumpa benzinska
* Izolacijski aparat za zaštitu dišnih organa
* Razdijelnice razne – 3 kom
* Prelaznice s B na C tlačne cijevi – 2 kom
* S9 aparati 9kg praha – 6 kom
* B tlačne cijevi – 10 kom
* C tlačne cijevi - 20 km
* D tlačne cijevi – 10 kom
* Mlaznice turbo jet kombinirane – 2 kom
* Mlaznice za puni i raspršeni mlaz – 5 kom
* Usisne cijevi promjera 110 mm – A – 8 kom
* Usisne cijevi promjera 75 mm – B – 4 kom
* Radio stanica
* Metlanica – 5 kom
* Ključ za hidrant – 2 kom
 |
| **BROJ ČLANOVA** (zaposleni, operativni, volonteri) | * 10 operativnih vatrogasaca s liječničkim pregledom
 |

Tablica 4: Prikaz spremnosti operativnih snaga vatrogastva DVD-a Prugovac

|  |  |
| --- | --- |
| **POPIS POSTOJEĆE OPREME** | * Zastava navalno vozilo s 2200 l vode
* FAP 13 auto – cisterna s 8000 l vode
* Belje traktorska cisterna s 3000 l vode
* Odijela za prilaz vatri Bristol – 12 kom
* Kaciga za strukturne požare – 12 kom
* Rukavice za strukturne požare (par) – 5 kom
* Čizme za strukturne požare (par) – 8 kom
* Kombinezon za šumske požare – 7 kom
* Rukqavice za tehničke intervencije (par) – 7 kom
* Kaciga za šumske požare – 7 kom
* Naprtnjače za šumske i požare na otvorenom – 2 kom
* Električna sirena
* Ručna sirena
* Agregatska pumpa benzinska
* Rezervna pumpa 16/8
* Izolacijski aparat za zaštitu dišnih organa – 2 kom
* Razdijelnice razne – 2 kom
* Prelaznice s B na C tlačne cijevi – 6 kom
* S6 aparati 6kg praha – 9 kom
* S9 aparati 9kg praha – 4 kom
* B tlačne cijevi – 6 kom
* C tlačne cijevi - 10 km
* Mlaznice turbo jet kombinirane – 2 kom
* Mlaznice kombinirane – 6 kom
* Mlaznice za puni i raspršeni mlaz – 2 kom
* Led naglavne bateroijske svjetiljke vatrootporno – 5 kom
* Usisne cijevi promjera 110 mm – A – 8 kom
* Usisne cijevi promjera 75 mm – B – 4 kom
* Radio stanica
* Ključ za hidrant – 2 kom
 |
| **BROJ ČLANOVA** (zaposleni, operativni, volonteri) | * 10 operativnih vatrogasaca s liječničkim pregledom
 |

## 3.4. HRVATSKI CRVENI KRIŽ – Gradsko društvo Crvenog križa Đurđevac

Gradsko društvo Crvenog križa je nevladina, humanitarna i neprofitna udruga, najviši organ upravljanja je Skupština koja bira unutarnja tijela, a vanjskoj i unutarnjoj javnosti se jednom godišnje podnose izvješća za proteklu godinu kao što se i donose i godišnji planovi i programi. Organizacija počiva na dobrotvornom i besplatnom radu i angažmanu članstva i volontera koji udružuju svoje vrijeme, znanje, novac i ostale resurse prema svojim mogućnostima.

Crveni križ provodi edukacije, prvenstveno za pružanje Prve pomoći unesrećenim osobama, radi na osiguranju dovoljnih količina krvi od dobrovoljnih darivatelja krvi i provodi akcije, što predstavlja sigurnost zdravstvenim službama s kojima se komunicira na dnevnoj bazi, organizira poslove u opskrbi stanovništva, izbjeglica i migranata, prehrambenim i higijenskim artiklima, raznim robama (deke, madraci, odjeća …), organizira se rad Službe traženja i izvješćivanja o žrtvama nesreća (javna ovlast Vlade RH), provodi edukaciju školske djece za potrebu pružanja pomoći starim i nemoćnim građanima i svima u potrebi, odgoj za humanost i solidarnost, promociju zdravog načina života, a kroz razne tehnike i kanale obrazuje građane za pomoć i samopomoć. Aktivnosti Crvenog križa provode aktivisti i volonteri koji će biti nositelji poslova za slučaj potrebe te će isto biti u mogućnosti organizacije raznih oblika pomoći.

Pregled aktivnosti provedenih u 2021.god.:

* održavanje tečaja prve pomoći,
* organiziranje službe traženja te prevenciju trgovine ljudima i zlostavljanja,
* organiziranje dobrovoljnog darivanja krvi,
* obilježavanje Svjetskog dana zdravlja prigodnim aktivnostima,
* suradnja i organizacija zajedničkih akcija s udrugama,
* osiguravanje palijativne skrbi i opremanje potrebitih sa ortopedskim pomagalima,
* pomoć obiteljima u potrebi socijalnim intervenicijama,
* zaštita i spašavanje,
* suradnja s školama, vrtićima, bolnicama, staračkim domovima.

## 3.5. HRVATSKA GORSKA SLUŽBA SPAŠAVANJA – Stanica Koprivnica (Pozivanje putem centra 112)

Operativne snage Hrvatske Gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja Hrvatske gorske službe spašavanja.

**Tablica 5: Pregled aktivnosti HGSS – Stanica Koprivnica u 2021.god.**

|  |  |
| --- | --- |
| **POPIS POSTOJEĆE OPREME** |  - Terensko vozilo (Land Rover Defender) - Osobni automobil (Škoda Octavia, VW Caddy) - Kombi vozilo (Renault Master, VW T5) - Plovilo sa vanbrodskim motorom i tegljačem (Alumacro i Whally) - Plovilo Jetski sa tegljačem - Prijenosno računalo  - Multimedijski display  - GPS uređaji - Prijenosni rasklopni ležajevi - Mobilni telefon  - Uređaji veze – motorola – prijenosni internet - Osobna zaštitna oprema - Spašaveteljska oprema – Rescue 3 - Spašavateljska oprema – ljetne tehnike spašavanja - Spašavateljska oprema – zimske tehnike spašavanja  - Spšavateljska oprema – speleo tehnike spašavanja  - Bespilotni sustav i pripadajuća oprema - Medicinska oprema, uključivo imobilizacijska, transportna sredstva i AED |
| **BROJ ČLANOVA**(zaposleni, operativni, volonteri) |  - 36 volontera (gorski spašavatelj, letač spašavatelj, spašavatelji specijalnosti, instruktori specijalnosti, teh. spašavatelj na divljim vodama i poplavljenim područjima, piloti na daljinu bespilotnog. sustava, digitalni kartografi, voditelji potraga) - 1 zaposlenik za administrativne poslove |

**Tablica 6: Pregled aktivnosti HGSS - a Stanica Koprivnica u 2021. godini**

|  |  |  |  |
| --- | --- | --- | --- |
| **Aktivnost** | **Broj** | **Trajanje (h)** | **Čovjek/sati** |
| Sastanak Ispostave | 1 | 5:00 | 15:00 |
| Sastanak Stanice | 24 | 38:48 | 454:51 |
| Sastanak HGSS | 2 | 30:50 | 33:50 |
| Potraga | 15 | 107:09 | 468:02 |
| Spašavanje | 1 | 3:40 | 25:40 |
| Akcija (ostalo) | 3 | 221:34 | 350:42 |
| Intervencija | 0 | 0:00 | 0:00 |
| Dežurstvo | 41 | 405:15 | 1277:00 |
| Osiguranje | 6 | 78:00 | 262:00 |
| Trening | 61 | 488:40 | 2273:25 |
| Vježba | 2 | 16:00 | 152:00 |
| Tečaj | 14 | 682:55 | 1529:45 |
| Prezentacija/Edukacija | 4 | 28:00 | 56:00 |
| Komisijska aktivnost | 15 | 176:00 | 193:00 |
| Ostalo | 133 | 487:11 | 1163:27 |
| **UKUPNO (bez dežurnog tel.)** | **336** | **30** | **9904:45** |
| Dežurni telefon | 15 | 3332:45 | 3332:45 |

**Tablica 7: Aktivnosti HGSS - a Stanica Koprivnica u 2021. godini vezane uz COVID - 19**

|  |  |  |  |
| --- | --- | --- | --- |
| **Aktivnost** | **Broj** | **Trajanje (h)** | **Čovjek/sati** |
| Ophodnja | 96 | 321:38 | 733:38 |
| Nadzor bespilotnim sustavom | 4 | 18:40 | 37:20 |
| Sastanak Stožera CZ | 38 | 85:53 | 171:39 |
| Logistička potpora Stožeru CZ | 14 | 71:53 | 170:39 |
| **UKUPNO** | **152** | **498:04** | **1113:16** |

## 3.6. POVJERENICI CIVILNE ZAŠTITE I NJIHOVI ZAMJENICI

Općinski načelnik Općine Kloštar Podravski 02. srpnja 2015.god. donio je Odluku (KLASA: 351-01/15-01/06, URBROJ: 2137/16-15-1) o imenovanju Povjerenika civilne zaštite na području Općine Kloštar Podravski. Odlukom su imenovana 4 povjerenika civilne zaštite, po 1 za svako naselje Općine.

Kontakt podaci povjerenika i zamjenika povjerenika civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine te evidenciji pripadnika operativnih snaga.

## 3.7. KOORDINATORI NA LOKACIJI

Na temelju članka 35. Zakona o sustavu civilne zaštite (''Narodne Novine'' broj 82/15, 118/18) i Poslovnika o radu Stožera civilne zaštite Općine Kloštar Podravski, Stožer civilne zaštite na svojoj 1. sjednici održanoj 30. srpnja 2018. godine donosi Odluku o imenovanju koordinatora na lokaciji za sustav civilne zaštite Općine Kloštar Podravski (KLASA: 810-01/18-01/02, URBROJ: 2137/15-18-2, od 30. srpnja 2018.god.).

Za područje Općine Kloštar Podravski imenovan je jedan koordinator na lokaciji i jedan zamjenik koordinatora na lokaciji.

Kontakt podaci koordinatora na lokaciji, kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine te evidenciji pripadnika operativnih snaga.

Koordinatora na lokaciji određuje načelnik nadležnog stožera civilne zaštite, ovisno o specifičnostima izvanrednog događaja u otklanjanju posljedica kojeg se angažiraju kapaciteti više operativnih snaga, u pravilu iz sastava operativne snage sustava civilne zaštite koja ima vodeću ulogu u provedbi intervencije.

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16), Općina Kloštar Podravski će po usvajanju Procjene rizika od velikih nesreća u planu djelovanja civilne zaštite i u suradnji s operativnim snagama sustava civilne zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik nadležnog stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

## 3.8. PRAVNE OSOBE OD INTERESA ZA SUSTAV CIVILNE ZAŠTITE

Temeljem odredbe članka 17. stavak 1. podstavak 3. Zakona o sustavu civilne zaštite („Narodne Novine“ broj 82/15, 118/18, 31/20, 20/21) i članka 32. Statuta Općine Kloštar Podravski („Službeni glasnik Koprivničko – križevačke županije“ broj 6/13, 3/18 i 7/20), a sukladno odluci o donošenju Procjene rizika od velikih nesreća za Općinu Kloštar Podravski (KLASA: 810-01/18-01/01, URBROJ: 2137/16-18-01, od 07.06.2018.god.), uz prethodnu Suglasnost Službe civilne zaštite Koprivnica (KLASA: 810-05/21-04/8, URBROJ: 511-01-393-21-2, od 25.02.2021..god.), Općinsko vijeće Općine Kloštar Podravski donijelo je Odluku o određivanju pravnih osoba od interesa za sustav civilne zaštite Općine Kloštar Podravski (KLASA: 810-01/21-01/02, URBROJ: 2137/16-21-01, od 24.03.2021.god.).

Pravnom osobom od interesa za sustav civilne zaštite na području Općine Kloštar Podravski određeno je:

* Komunlano KP d.o.o. Kloštar Podravski.

Pravne osobe od interesa za civilnu zaštitu mogu se angažirati u situacijama koje su opasne po sigurnost stanovništva, materijalnih i kulturnih dobara i okoliša, a svojom opremom i osposobljenošću kadrova mogu adekvatno odgovoriti na potencijalno opasne situacije te kao kapaciteti za zbrinjavanje unesrećenih, nakon usvajanja nove Procjene rizika od velikih nesreća, Općinsko vijeće donijeti će novu odluku o određivanju pravnih osoba od interesa za sustav civilne zaštite Općine Kloštar Podravski, na temelju prethodne suglasnosti Službe civilne zaštite Koprivnica, a sukladno rezultatima nove Procjene rizika od velikih nesreća Općine Kloštar Podravski.

Kontakt podaci pravnih osoba od interesa za sustav civilne zaštite kao i drugih operativnih snaga sustava civilne zaštite (adrese, fiksni i mobilni telefonski brojevi), kontinuirano se ažuriraju u planskim dokumentima Općine

# 4. OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* MUP - Policijska uprava Koprivničko - križevačka, Policijska postaja Đurđevac
* Postrojba civilne zaštite za spašavanje iz ruševina
* Centar za socijalnu skrb Koprivničko – križevačke županije
* Caritas Koprivničko - križevačke županije
* Hrvatske šume, Uprava šuma Podružnica Koprivnica
* Hrvatski Telekom d.d. Zagreb
* Hrvatski zavod za toksikologiju i antidoping Zagreb
* Veterinarska stanica Đurđevac
* HEP ODS d.o.o „Elektra“ Bjelovar – Područna ispostava Križevci
* Županijska uprava za ceste Koprivničko - križevačke županije
* Zavod za hitnu medicinu Koprivničko - križevačke županije
* Zavod za javno zdravstvo Koprivničko - križevačke županije
* Dom zdravlja Koprivničko - križevačke županije
* Dom zdravlja Đurđevac
* Opća bolnica dr. Tomislav Bardek Koprivnica
* Hrvatske vode – Vodnogospodarski odjel za Muru i gornju Dravu – Vodnogospodarska ispostava za mali sliv Bistra - Đurđevac
* MUP – Ravnateljstvo civilne zaštite – Područni ured civilne zaštite Varaždin – Služba cilivne zaštite Koprivnica
* Hrvatska poljoprivredno - šumarska savjetodavna služba – Savjetodavna služba Koprivničko - križevačke županije.

# 5. KAPACITETI ZA ZBRINJAVANJE I DRUGI OBJEKTI ZA SKLANJANJE

Na području Općine nema namjenskih skloništa osnovne niti pojačane zaštite, ali su u manjem broju individualnih stambenih i poslovnih objekata izgrađenih u posljednjih 30 godina (sukladno važećim zakonskim propisima) izgrađeni objekti individualne zaštite. Kao površine za evakuaciju, a ovisno o vrsti potrebnog sklanjanja, predviđaju se uređene zelene površine i prostori sportskih igrališta.

Zbrinjavanje je moguće provesti u školama, Društvenim i vatrogasnim domovima, ugostiteljskim objektima, lovačkim domovima i vikendicama. U navedenim objektima moguća je i priprema hrane, jer su uglavnom opremljeni kuhinjama.

**Tablica 8: Prikaz kapaciteta za zbrinjavanje na području Općine**

|  |  |  |
| --- | --- | --- |
| **Objekt** | **Kapacitet** | **Kuhinja** |
| Društveni dom Budančevica | 100 | DA |
| Društveni dom Kloštar Podravski | 250 | DA |
| Društveni dom Prugovac | 200 | DA |
| Društveni dom Kozarevac | 200 | DA |
| Društveni dom Oderjan Kloštar Podravski  | 70 | DA |
| Lovački dom Kozarevac | 100 | DA |

# 6. ANALIZA FINANCIRANJA SUSTAVA CIVILNE ZAŠTITE U 2021. GODINI

Sredstva namijenjena za financiranje sustava civilne zaštite, definirana su Proračunom Općine Kloštar Podravski za 2021.god. Tijekom 2021. god. Općina Kloštar Podravski u sustav civilne zaštite uložila je 45.000,00 kuna.

# 7. ZAKLJUČAK

Zakonom o sustavu civilne zaštite („Narodne Novine“, broj 82/15, 118/18, 31/20, 20/21) uređuje se sustav i djelovanje civilne zaštite kao i obaveze jedinica lokalne samouprave u sustavu.

Razmatrajući stanje sustava civilne zaštite na području Općine Kloštar Podravski uvažavajući navedeno stanje operativnih snaga, može se konstatirati:

* Općinsko vijeće Općine Kloštar Podravski usvojilo je Procjenu rizika od velikih nesreća za Općinu Kloštar Podravski 2018.god., sukladno članku 8. Pravilnika o smjernicama za izradu Procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave (“Narodne novine” broj 65/16), Općina je u obavezi izrade nove verzije Procjene rizika od velikih nesreća,
* Općinski načelnik Općine Kloštar Podravski donio je Plan djelovanja civilne zaštite Općine Kloštar Podravski 2021.god., Općina Kloštar Podravski izraditi će novi Plan djelovanja civilne zaštite Općine Kloštar Podravski sukladno članku 59., stavku 3. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 66/21).
* Na području Općine Kloštar Podravski ustrojen je Stožer civilne zaštite, koji pravodobno obavlja sve svoje zadaće, razmatra problematiku te vrši prirpemu za moguće prijetnje na području Općine Kloštar Podravski,
* Operativne snage vatrogastva Općine Kloštar Podravski odgovaraju na sve zadaće u protupožarnoj zaštiti, ali i ostalim ugrozama te se kao gotova snaga uvijek spremni uključiti u zaštitu i spašavanje stanovništva i imovine, a s ciljem podizanja operativne spremnosti pripadnika vatrogasne postrojbe potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće,
* Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa, da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe,
* Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine, takvi programi, ali i oprema zahtijevaju stalno ulaganje, kako bi se razina spremnosti povećala,
* Općinski načelnik Općine Kloštar Podravski imenovati će povjerenike civilne zaštite i njihove zamjenike sukladno članku 21. stavku 1. Pravilnika o mobilizaciji, uvjetima i načinu rada operativnih snaga sustava civilne zaštite (“Narodne Novine” broj 69/16),
* Načelnik Stožera civilne zaštite Općine Kloštar Podravski imenovao je koordinatore na lokaciji 2018.god., sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16), Općina Kloštar Podravski će po usvajanju Procjene rizika od velikih nesreća u planu djelovanja civilne zaštite i u suradnji s operativnim snagama sustava civilne zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik nadležnog stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.
* Pravne osobe od interesa za civilnu zaštitu Općine Kloštar Podravski određene su 2021.god, nakon usvajanja nove Procjene rizika od velikih nesreća, Općinsko vijeće donijeti će novu odluku o određivanju pravnih osoba od interesa za sustav civilne zaštite Općine Kloštar Podravski, na temelju prethodne suglasnosti Službe civilne zaštite Koprivnica, a sukladno rezultatima nove Procjene rizika od velikih nesreća Općine Kloštar Podravski,
* U Proračunu Općine Kloštar Podravski osiguravaju su financijska sredstva koja omogućavaju ravnomjerni razvoj sustava civilne zaštite.

Slijedom navedenog, može se zaključiti da trenutno ustrojeni sustav civilne zaštite na području Općine Kloštar Podravski omogućava izvršavanje zadaća u sustavu civilne zaštite.

**OPĆINSKO VIJEĆE OPĆINE KLOŠTAR PODRAVSKI**

KLASA: 810-01/21-01/07

URBROJ: 2137/16-21-01

Kloštar Podravski, 6. prosinca 2021.

**PREDSJEDNICA:**

**Marija Šimunko**